હવે આ જ સગવડ નો ફાયદો લઇ શકાય છે અધૂરા વિચારો, અધૂરા post topics ને સંઘરવા માટે. ઘણી વાર એમાં બને કે વિચારરૂપી તણખો Twitter ના 140 characters માં સમાય એમ ના હોય અથવા તેને વિસ્તૃત રીતે સમજાવવા લાંબુ લખાણ જરૂરી લાગે કે છેવટે લખતા-વિચારતા અચાનક પત્ની યાદ દેવડાવે કે 'ચાલો હવે સુઈ જાઓ, સવારે સાડા આઠની meeting છે એમ કહેતા હતા અને અત્યારે સવારના સાડા પાંચ તો થઇ ગયા!' તો પછી 'આદર્યા અધૂરાં રહે ને હરિ કરે તે થાય' તેમ બોલી ભારે હૃદયે shutdown કરવું પડે ત્યારે બીજી સાંજે એ વિચારમાળા માં નવા મણકા પરોવવા આ 'drafts' ખોલી છેલ્લો ટુકડો આગળ ધપાવવો આસાન બને છે.